open-index/open-wikipedia-markdown huggingface dataset:
আয়শা শান্না

**আয়শা শান্না** (বা **আয়শা আশ-শান্না** ; জন্ম: ১৪ আগস্ট ১৯৪১) একজন মরোক্কান সমাজকর্মী এবং নারী অধিকার আইনজীবী ও সক্রিয়কর্মী। একজন নিবন্ধিত নার্স হয়ে দেশের স্বাস্থ্য মন্ত্রণালয়ের কর্মচারী হিসাবে তিনি সুবিধাবঞ্চিত নারীদের নিয়ে কাজ শুরু করেছিলেন। ১৯৮৫ সালে তিনি অ্যাসোসিয়েশন সলিডারিটি ফেমিনিন (এএসএফ) নামে একটি সঙ্ঘ প্রতিষ্ঠা করেছেন, এটি মূলত কাসাব্লাঙ্কাভিত্তিক একটি দাতব্য সংস্থা যা একক মা এবং নির্যাতনের শিকার নারীদের সহায়তা করে। শান্না তাঁর কাজের জন্য ২০০৯ এর ওপাস পুরস্কার (১০ মিলিয়ন মার্কিন ডলার মূল্য) সহ বিভিন্ন মানবিক পুরস্কার পেয়েছেন।

## প্রাথমিক জীবন
শান্না কাসাব্লাঙ্কায় জন্মগ্রহণ করেছিলেন এবং মারাক্কেশেই তাঁর শৈশবকাল কাটিয়েছিলেন। তিন বছর বয়সে তাঁর বাবা মারা গিয়েছিলেন এবং তাঁর মা আবার বিয়ে করেছিলেন। শান্নার সৎ-বাবা ১২ বছর বয়সে তাঁকে স্কুল ছেড়ে দেওয়ার জন্য বলেছিলেন, কিন্তু সৎপিতার ইচ্ছার বিরুদ্ধেই তাঁর মা তাঁকে আবার কাসাব্লাঙ্কায় পাঠিয়ে দিয়েছিলেন। সেখানে তিনি তাঁর এক খালার সাথে থাকতেন এবং একটি ফরাসি ভাষার স্কুলে পড়াশোনা করতেছিলেন।

তিন বছর পরে শান্নার মা তাঁর সৎ পিতাকে তালাক দিয়ে কাসাব্লাঙ্কায় তাঁর কাছে চলে এসেছিলেন। পরে মেয়েকে সহযোগিতা করার জন্য তিনি নিজের গহনা বিক্রি করে দিয়েছিলেন। 

## নারী অধিকার নিয়ে কাজ
**শান্না** নিজেকে "ধর্মনিরপেক্ষ মনের অধিকারী মুসলিম হৃদয়বান" হিসাবে পরিচয় দেন।  স্বাস্থ্য মন্ত্রণালয়ের একজন কর্মচারী থাকাকালীন তিনি পরিবার পরিকল্পনা, একক মায়েদের অবস্থা, পিতৃপরিচয়হীন ও পরিত্যক্ত শিশুদের মর্যাদার অধিকার এবং সামাজিক অবস্থান সহ সামাজিক ও ধর্মীয় বারণের বিরোধিতা করে পরিচিতি লাভ করেছিলেন। তিনি সামাজিক রক্ষণশীলদের কাছ থেকে নিয়মিত সমালোচনার শিকার হয়েছেন, যারা দাবি করেছিল যে তাঁর কাজটি অনৈতিক আচরণকে বৈধতা দিচ্ছে। 

২০০৯ সালে, শান্নাকে সুবিধাবঞ্চিত নারীদের নিয়ে কাজ করার জন্য ওপাস পুরস্কার (১০ মিলিয়ন মার্কিন ডলার সমমূল্য) দেওয়া হয়েছিল। তিনি এই পুরস্কার অর্জনকারী প্রথম মুসলিম। পুরস্কার প্রাপ্তির পরে তিনি বলেছিলেন যে এই পুরস্কারের অর্থ তাঁর মৃত্যুর পরেও তাঁর ফাউন্ডেশনকে অব্যাহত রাখতে ব্যবহৃত হবে। 

## তথ্যসূত্র

বিষয়শ্রেণী:কাসাব্লাঙ্কার ব্যক্তি
বিষয়শ্রেণী:১৯৪১-এ জন্ম
বিষয়শ্রেণী:নারী সমাজকর্মী
বিষয়শ্রেণী:২০২২-এ মৃত্যু
বিষয়শ্রেণী:দাতব্য প্রতিষ্ঠানের প্রতিষ্ঠাতা
বিষয়শ্রেণী:মরক্কী সেবক
বিষয়শ্রেণী:মরক্কী সমাজকর্মী
বিষয়শ্রেণী:মরক্কী লেখিকা
জোয়ানা কার্ভার কলকোর্ড

**জোয়ানা কার্ভার কলকোর্ড** (১৮ মার্চ, ১৮৮২ - ৮ এপ্রিল, ১৯৬০) ছিলেন একজন পথিকৃৎ সমাজকর্মী ও লেখিকা। সমুদ্রে জন্মগ্রহণ এবং বিংশ শতাব্দীর গোড়ার দিকে মার্কিন সমুদ্রমানবদের ভাষা, কাজ ও লোকসঙ্গীতের উপর গ্রন্থ প্রকাশের জন্যও তিনি উল্লেখযোগ্য ছিলেন।

## প্রাথমিক জীবন
কলকোর্ডের পিতা-মাতা জেন ফ্রেঞ্চ (সুইটসার) এবং ক্যাপ্টেন লিংকন অ্যালডেন কলকোর্ড উভয়ই মেইন পরিবার থেকে এসেছিলেন। জেন ফ্রেঞ্চ তার কন্যা জোয়ানাকে নিউ ক্যালেডোনিয়ার নিকটবর্তী দক্ষিণ-পশ্চিমে প্রশান্ত মহাসাগরে *শার্লট এ লিটলফিল্ড*  নামক একটি জাহাজে প্রসব করেছিলেন। জাহাজটি নিউ সাউথ ওয়েলসের নিউক্যাসল ছেড়ে জাপানের ইয়োকোহামার দিকে যাত্রা করেছিল।

পেনোবস্কট উপসাগর বা মেইনের সিয়ার্সপোর্ট উপকূলে কাটানো সময় ছাড়াও  জোয়ানা এবং তার ছোট ভাই লিংকন রোস কলকোর্ড তাদের শৈশবের বেশিরভাগ সময়ই সমুদ্রপথে কাটিয়েছিলেন। 

## শিক্ষা ও প্রাথমিক জীবন
জেন কলকোর্ড তার সন্তানদের সমুদ্রেই শিক্ষাদান করেছিলেন, এবং জোয়ানার উচ্চ বিদ্যালয়ের পড়াশোনা ছিল পত্রবিনিময় ভিত্তিক। তিনি জাহাজে থাকাকালেই ভূগোল এবং গণিতে পারদর্শী হয়েছিলেন। 

১৯০২ সালের শুরুতে তিনি মেইন বিশ্ববিদ্যালয়ে ভর্তি হন। সেখান থেকে তিনি ১৯০৬ সালে রসায়নে স্নাতক এবং ১৯০৯ সালে জৈবরসায়নে স্নাতকোত্তর ডিগ্রি অর্জন করেছিলেন। 

## শেষ জীবন
রক্তসংবহন সমস্যা এবং ডায়াবেটিসসহ স্বাস্থ্য সমস্যাগুলো ১৯৪৪ সালে কলকোর্ডকে অবসর নিতে বাধ্য করেছিল। ১৯৫০ সালের নভেম্বরে তিনি দীর্ঘদিনের বন্ধু এবং সহকর্মী ফ্রাঙ্ক জে ব্রুনোকে বিয়ে করেছিলেন। ব্রুনো সেন্ট লুইসের ওয়াশিংটন বিশ্ববিদ্যালয়ের ফলিত সমাজবিজ্ঞানের অধ্যাপক ছিলেন এবং জোয়ানাকে বিয়ে করার বেশ কয়েক মাস আগেই তিনি বিপত্নীক হয়েছিলেন।

১৯৫৫ সালে ব্রুনোর মৃত্যুর পরে জোয়ানা কার্ভার কলকোর্ড তার সৎসন্তানের সাথে বসবাস করতে ইন্ডিয়ানা লেবাননে চলে গিয়েছিলেন। ১৯৬০ সালে তিনি  স্ট্রোকজনিত কারণে সেখানে মারা যান।
## তথ্যসূত্র

বিষয়শ্রেণী:১৯৬০-এ মৃত্যু
বিষয়শ্রেণী:১৮৮২-এ জন্ম
বিষয়শ্রেণী:নারী সমাজকর্মী
বিষয়শ্রেণী:মার্কিন সমাজকর্মী
এবারডিন পর্বত

**এবারডিন পর্বত** কানাডার আলবার্টা প্রদেশের ব্যানফ জাতীয় উদ্যানের লুইস হ্রদ এলাকার অন্তর্গত  একটি পর্বত চূড়া। ভৌগোলিক ভাবে পর্বতটি কানাডিয় রকিজের অংশ। এটির নিকটতম পর্বত,  দক্ষিণ পশ্চিমে অবস্থিত লেফ্রয় পর্বত। এবারডিন ও হ্যাডো পর্বত একই স্তুপপর্বতের দুইটি চূড়া, তবে চূড়া দুইটি এবারডিন হিমবাহ দিয়ে বিভক্ত।

## ইতিহাস
১৮৯৭ সালে কানাডার ৭ম গভর্নর জেনারেল লর্ড এবারডিনের সম্মানে কানাডার ভূমি জরিপকারি জেমস জোসেফ ম্যাকআর্থার এই পর্বতের নামকরণ করেন। ১৮৯৭ সালের আগে এই পর্বতটি 'হেজেল চূড়া' নামে পরিচিত ছিল, তবে হেজেলের পরিচয় জানা যায়নি। ১৮৯৪ সালে স্যামুয়েল ই এস এলেন, এল এফ ফ্রিসেল এবং ওয়াল্টার ডি উইলকক্স সর্বপ্রথম এই পর্বত আরোহণ করেছিলেন। ১৯১৭ সালে ভি এ ফ্লিন হ্যাডো পর্বত চূড়া হতে এবারডিন হিমবাহে নেমে তুষার ও বরফে আবৃত সরু খাড়ি আরহণ করে এবারডিন পর্বতের চূড়ায় উঠেছিলেন। ১৯৫২ সালে *জিওগ্রাফিকাল নেমস বোর্ড অব কানাডা* এই নামটি আনুষ্ঠানিকভাবে লিপিবদ্ধ করে।

## ভূতত্ত্ব
ব্যানফ জাতীয় উদ্যানের অন্যান্য পর্বতের মত এবারডিন পর্বত মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।

## জলবায়ু
কোপেনের জলবায়ু শ্রেনীবিভাগ অনুযায়ী এবারডিন পর্বত, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়।

## চিত্রশালা

চিত্র:Mount_Aberdeen_from_Plain_of_6_Glaciers.jpg|সিক্স হিমবাহের সমভূমি হতে এবারডিন পর্বত
File:Banff_National_Park_-_Lake_Herbert_and_Mount_Aberdeen.jpg|হার্বার্ট হ্রদ হতে এবারডিন পর্বত


## তথ্যসূত্র

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
এউগুই পর্বতচূড়া

**এউগুই পর্বতচূড়া** (; ) কানাডার আলবার্টা ও ব্রিটিশ কলাম্বিয়া প্রদেশের সীমানায় ব্যানফ জাতীয় উদ্যানে অবস্থিত  উচ্চতাবিশিষ্ঠ একটি সুচালো পর্বত চূড়া। ফরাসি ভাষায় "এইগুই" মানে 'সুই' বা 'সুচ', এছাড়াও পর্বতারোহণবিদ্যায় পর্বতের সূক্ষ খাড়া চূড়াকে বর্ণনার জন্য 'এইগুই' শব্দটি ব্যবহার করা হয়।

## ইতিহাস
১৯২৫ সালে, আর্থার ও হুইলার এই পর্বতচূড়াটির নামকরণ করেছিলেন। ১৯৫২ সালে, মেন্ডেনহল পরিবারের স্বামী-স্ত্রী মিস্টার ও মিসেস জে ডি মেন্ডেনহল সর্বপ্রথম এই চূড়ায় আরোহণ করেছিলেন।

## ভূতত্ত্ব
ব্যানফ জাতীয় উদ্যানের অন্যান্য পর্বতের মত এইগুই পর্বত চূড়া মূলত প্রাক-ক্যাম্ব্রিয়ান থেকে জুরাসিক যুগের পাললিক শিলায় গঠিত। ল্যরামাইড অরোজেনি'র মত ভূতাত্ত্বিক ঘটনা চলাকালে অগভীর সমুদ্রের পাললিক শিলা ধাক্কা দিয়ে আরো পূর্ব দিকের অপেক্ষাকৃত নবীন শিলার উপর ঠেলে দিলে এপর্বতগুলির সৃষ্টি হয়।

## জলবায়ু
কোপেনের জলবায়ু শ্রেনীবিভাগ অনুযায়ী এইগুই পর্বত চূড়া, উত্তর মেরুর ঠিক দক্ষিণে অবস্থিত ঠান্ডা, তুষারাবৃত শীত মৌসুম এবং মৃদু গ্রীষ্মকালীন জলবায়ু অঞ্চলে অবস্থিত। এখানে তাপমাত্রা সাধারণত -২০° এবং শীতল বায়ুপ্রবাহ থাকলে -৩০° সেলসিয়াস পর্যন্ত নেমে যায়। এইগুই পর্বত চূড়ায় বারিপাতে জমা পানি পূর্বদিকে মিস্টায়া নদী এবং পশ্চিম দিকে ব্লিবেরি নদীর মূল বা শাখার মাধ্যমে নিষ্কাশিত হয়।

## আরও দেখুন

* আলবার্টার পর্বত

## তথ্যসূত্র

## বহিঃসংযোগ
* ফ্লিকারে এইগুই পর্বত চূড়া

বিষয়শ্রেণী:আলবার্টার পর্বত
বিষয়শ্রেণী:ব্যানফ‌ জাতীয় উদ্যানের পর্বত
স্মৃতির শহর

** স্মৃতির শহর ** শামসুর রাহমানের লেখা একটি বই। ১৯৭৯ সালে চট্টগ্রামের শিশু সাহিত্য বিতান প্রকাশনার মাধ্যমে তিনি বইটি প্রথম প্রকাশ করেন। বইটির বর্তমান প্রকাশক প্রথমা প্রকাশন। বইটি প্রকাশকালে কবির বয়স ছিল প্রায় ৫০ বছর। 

## তথ্যসূত্র

বিষয়শ্রেণী:শামসুর রহমানের বই
মতিলাল রায় (যাত্রাপালাকার)

**মতিলাল রায়** (ফেব্রুয়ারি, ১৮৪৩ - ১৯০৮) *মতি রায়* নামেও পরিচিত, ছিলেন একজন বাঙালি যাত্রাপালাকার, অভিনেতা, পরিচালক এবং লেখক। তিনি সহজ সাবলীল ও মার্জিত ভাষায় পালা রচনা করে যাত্রাগানকে জনপ্রিয় করে তুলেছিলেন। তিনি পুরোনো ঐতিহ্যকে নতুনত্বের ধারায় মানুষের কাছে পৌঁছে দিতে পেরেছিলেন। তাকে আধুনিক যাত্রাপালার জনক ও ***যাত্রাগুরু*** বলে অভিহিত করা হয়।

## জন্ম ও শিক্ষাজীবন
মতিলাল রায় বর্ধমান জেলার ভাতশালা গ্রামে ১২৪৯ বঙ্গাব্দের ১২ মাঘ (ইংরেজির ফেব্রুয়ারি ১৮৪৩) জন্মগ্রহণ করেন।  তাঁর বাবার নাম মনোহর রায় এবং মাতা কাশীশ্বরী দেবী। গ্রামের স্কুলে পড়াশোনা শুরু করার পরে তিনি নবদ্বীপে এসে *নবদ্বীপ মিশনারি স্কুল* থেকে প্রাথমিক শিক্ষাগ্রহণ করেন। পরে তিনি বারাসত উচ্চ বিদ্যালয়ে ও কলকাতার ওরিয়েন্টাল স্কুলে পড়াশোনা করেন।

## কর্মজীবন
মাধব চৌধুরীর সহায়তায় মতিলাল রায় নবদ্বীপ মিশনারি স্কুলের শিক্ষক হিসাবে কর্মজীবন শুরু করেন। কিছু দিনের মধ্যেই তিনি জোড়াসাঁকো থানায় একটি চাকরি পান এবং কয়েক মাসের মধ্যেই কলকাতা জিপিওতে একটি ভাল চাকরি পাওয়ায় সেখানে কাজে যোগ দেন।

ছোটবেলা থেকেই কবিতা লেখার নেশা থাকায় ঈশ্বরচন্দ্র গুপ্তের সান্নিধ্য পেলে তিনি *[[সংবাদ প্রভাকর|সংবাদ প্রভাকরে]]* কবিতা লেখার সুযোগ পান। কলকাতার চাকরিতে মন না থাকায় একদিন হরিনারায়ণের যাত্রা দেখতে গেলে সেই যাত্রা দেখে তিনি খুবই আনন্দিত হন এবং বাড়ি ফিরেই একটি যাত্রাপালা রচনা করে ফেলেন। হরিনারায়ণ মতিলালের অসাধারণ প্রতিভা দেখে তাঁর যাত্রাদলে তাঁকে নিয়ে নেন। হরিনারায়ণের যাত্রাদলে থেকে মতিলাল যাত্রাপালা রচয়িতা হিসেবে খ্যাতি অর্জন করেন। এই যাত্রাদলে তাঁর লেখা *তরণীসেন বধ* ও *রাম বনবাস* এই দুটি যাত্রা অভিনীত হয়।

১৮৭৩ খ্রিস্টাব্দে মতিলাল নবদ্বীপে ***নবদ্বীপ বঙ্গ গীতাভিনয় সম্প্রদায়*** নামে নিজস্ব যাত্রাদল গঠন করেন। তাঁর এই যাত্রাদলটি *মতিরায়ের দল* নামেও পরিচিত ছিল। মতিলাল রায় যাত্রার রীতি ও আখ্যান বদলে আধুনিকতার ছোঁয়ায় আধুনিক যাত্রাপালার প্রবর্তন করলেন। তিনি যাত্রাকে থিয়েটারের সমতুল্য পর্যায়ে উন্নীত করতে সক্ষম হয়েছিলেন। তিনিই প্রথম যাত্রাপালায় গীতাভিনয়ের (*গানের মাধ্যমে অভিনয়*) প্রবর্তন করেছিলেন।

## রচিত যাত্রাপালা
মতিলাল রায় প্রায় ৪০টি পালা রচনা করেছিলেন এবং তাতে প্রায় হাজারের উপরে গীতাভিনয় ছিল। তাঁর রচিত নাটক ও গীতাভিনয়গুলি হল-  

; রামায়ণ বিষয়ক
* *তরণীসেন বধ* (নাটক)
* *রাম বনবাস* বা *রাম বিদায়* (১৮৭৩)
* *সীতাহরণ* (১৮৭৮)
* *রামরাজা*
* *লক্ষণভোজন*
* *রাবণবধ*
* *সীতা অন্বেষণ*
* *রাম পরিণত*

; মহাভারত বিষয়ক
* *ভরতমিলন* বা *ভরত আগমন* (১৮৮৮)
* *দ্রৌপদির বস্ত্র হরণ* (১৮৮১)
* *পাণ্ডব নির্বাসন*
* *ভীষ্মের শরশয্যা*
* *কর্ণবধ*
* *যুধিষ্ঠিরের রাজ্যাভিষেক* (১৯০০)
* *যুধিষ্ঠিরের অশ্বমেধ*

; কৃষ্ণলীলা বিষয়ক
* *কালীয়সর্পদমন*
* *ব্রজলীলা* (১৮৯৪)
* *গয়াসুরের হরি পাদপদ্ম লাভ*

; অন্যান্য পুরান
* *জগন্নাথের মাহাত্ম্য* বা *ক্ষেত্রধামের মাহাত্ম্য*
* *সুবচনী মাহাত্ম্য*

; লৌকিক কাহিনী ও ব্রতকথা
* *নিমাই সন্ন্যাস*
* *বিজয় চণ্ডী* (১৮৮০)
* *মহালীলা*

## তথ্যসূত্র

বিষয়শ্রেণী:১৮৪৩-এ জন্ম
বিষয়শ্রেণী:১৯০৮-এ মৃত্যু
বিষয়শ্রেণী:বাঙালি অভিনেতা
বিষয়শ্রেণী:১৯শ শতাব্দীর ভারতীয় নাট্যকার
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:ভারতীয় মঞ্চ অভিনেতা
বিষয়শ্রেণী:বাঙালি থিয়েটার ব্যক্তিত্ব
বিষয়শ্রেণী:ব্রিটিশ ভারতের অভিনেতা
বিষয়শ্রেণী:ব্রিটিশ ভারতের নাট্যকার
বিষয়শ্রেণী:১৯শ শতাব্দীর ভারতীয় অভিনেতা
বিষয়শ্রেণী:ভারতীয় পুরুষ নাট্যকার
৬৬তম জাতীয় চলচ্চিত্র পুরস্কার (ভারত)

**৬৬তম জাতীয় চলচ্চিত্র পুরস্কার** অনুষ্ঠানটি ছিল ২০১৮ সালের শ্রেষ্ঠ ভারতীয় চলচ্চিত্রকে সম্মননা দেওয়ার জন্য ২০১৯-এ অনুষ্ঠিত পুরস্কার অনুষ্ঠান। পুরস্কারের ঘোষণা ২০১৯-এর ভারতের সাধারণ নির্বাচনের জন্য দেরিতে হয়। 

## নির্বাচনের প্রক্রিয়া
## তথ্যসূত্র

## বহিঃসংযোগ
* 66th National Film Awards: Official Catalogue
* National Film Awards Archives
* Official Page for Directorate of Film Festivals, India

বিষয়শ্রেণী:জাতীয় চলচ্চিত্র পুরস্কার (ভারত)
বিষয়শ্রেণী:২০১৯-এর ভারতীয় চলচ্চিত্র পুরস্কার
আন্তর্জাতিক নদীকৃত্য দিবস

১৪ মার্চ রোজ রবিবার **আন্তর্জাতিক নদী কৃত্য দিবস** যাকে আরেক ভাবে বলা হয়, আন্তর্জাতিক নদী রক্ষায় করণীয় দিবস। ১৯৯৮ সাল থেকে সারা বিশ্বে দিবসটি পালিত হয়ে আসছে। ১৯৯৭ সালের মার্চে ব্রাজিলের কুরিতিয়া শহরে অনুষ্ঠিত একটি আন্তর্জাতিক সমাবেশ থেকে আন্তর্জাতিক নদী কৃত্য দিবস পালনের সিদ্ধান্ত নেওয়া হয়। নদীর প্রতি মানুষের করণীয় কী, নদী রক্ষায় দায়িত্ব, মানুষের দায়বদ্ধতা কতটুকু; এসব বিষয় স্মরণ করিয়ে দিতে দিবসটি পালনের সিদ্ধান্ত নেওয়া হয়। নদী সম্পর্কে মানুষের মধ্যে সচেতনতা বাড়াতে ও মানুষের মধ্যে নদী ভাবনা তৈরি করতে গ্রীন ভয়েস জন্মলগ্ন থেকে বাংলাদেশের নদী বাংলাদেশের প্রাণ দেশ বাঁচাতে নদী বাঁচান এই স্লোগান নিয়ে কাজ করে যাচ্ছে।

## তথ্যসূত্র

বিষয়শ্রেণী:আন্তর্জাতিক উদ্‌যাপন
বিষয়শ্রেণী:মার্চ উদ্‌যাপন
ওয়াপ্টা জলপ্রপাত

**ওয়াপ্টা জলপ্রপাত** কানাডার ব্রিটিশ কলম্বিয়া প্রদেশের ইয়োহো জাতীয় উদ্যানে অবস্থিত কিকিং হর্স নদীর গতিপথে অবস্থিত একটি জলপ্রপাত। এটি প্রায় ১৮ মিটার (৫৯ ফুট) উঁচু এবং ১০৭ মিটার (৩৫১ ফুট) প্রশস্ত কিকিং হর্স নদীর বৃহত্তম জলপ্রপাত। এর গড় প্রবাহ ৯৬ ঘনমিটার প্রতি সেকেন্ডে (৩,৪০০ ঘনফুট / সে)। ওয়াপ্টা নামটি একটি নাকোদা ভাষার শব্দ থেকে এসেছে যার অর্থ "নদী"।

## জনসংস্কৃতিতে
ওয়াপ্টা জলপ্রপাতে জোসে জিওভান্নি পরিচালিত ১৯৮৩ সালের ফ্রেঞ্চ কানাডিয় চলচ্চিত্র লে রুফিয়ান-এর চিত্রগ্রহণ করা হয়েছিল।

## আরো দেখুন
* নায়াগ্রা জলপ্রপাত
* আথাবাস্কা জলপ্রপাত
* সানওয়াপ্টা জলপ্রপাত

## চিত্রশালা

চিত্র:Wapta Falls 2008.JPG
চিত্র:WAPTA WALTERFALLS, BRITISH COLUMBIA.jpg
চিত্র:Wapta-Falls-2019-rainbow-Luka-Peternel.jpg


## তথ্যসূত্র

বিষয়শ্রেণী:ব্রিটিশ কলাম্বিয়ার জলপ্রপাত
বিষয়শ্রেণী:ইয়োহো জাতীয় উদ্যান
নাট বল্টু

***নাট বল্টু*** হলো ভারতীয় বাংলা ভাষার একটি হাস্যরসাত্মক অ্যানিমেটেড টেলিভিশন ধারাবাহিক। ছোটদের জন্য নির্মিত পারিবারিক এই ধারাবাহিকটি ২০১৬ সাল থেকে নিয়মিত সনি আট টেলিভিশন চ্যানেলে সম্প্রচারিত হয়।

## পটভূমি
*নাট বল্টু* ধারাবাহিকটি নাট ও বল্টু নামের দুই শিশুর ঘটনা এবং কার্যকলাপের উপর ভিত্তি করে নির্মিত হয়েছে, যাদের বয়স প্রায় ১০ বছর। তারা দুইজন দুষ্টু, সেই সাথে একজন মোটা ও একজন চিকন; যারা ভালো এবং খারাপ সময়ে একে অপরের পাশাপাশি থাকে। তারা সবসময় অন্যদের সমস্যা সমাধানের জন্য স্বেচ্ছাসেবক হিসেবে কাজ করে, কিন্তু ব্যক্তিত্ব এবং অনন্য চিন্তার কারণে তারা সবসময়ই কিছু ঝামেলায় পড়ে। অবশেষে তাদের বন্ধুত্ব, সততা এবং বিশ্বাস সব সমস্যা সমাধানে সাহায্য করে।

## চরিত্রসমূহ
* **নাট**: কেন্দ্রীয় চরিত্র, মোটা ও বুদ্ধিমান বালক। তার গায়ের রং উজ্জ্বল শ্যামলা। সে অধিকাংশ সময় সবুজ রঙের টি-শার্ট, কমলা রঙের প্যান্ট ও বাদামি রঙের জুতো পরে।
* **বল্টু**: দ্বিতীয় কেন্দ্রীয় চরিত্র, নাটের বন্ধু। চিকন ও বুদ্ধিমান বালক।
* **বড়বাবু**: গোপী দারোগা; দাসপাড়া পুলিশ স্টেশনের ইন্সপেক্টর।
* **রজনী বাবু**: নাটের বাবা।
* **রেঞ্চ**: রতন চচ্চরি; নাট-বল্টুর প্রতিদ্বন্দ্বী দলের প্রধান।
* **হুলো**: নাট-বল্টুর প্রতিদ্বন্দ্বী, রেঞ্চের সহযোগী, মিত্তির আন্টির বোনের ছেলে। নিজের মাসির বাড়িতে থেকে দাসপাড়া স্কুলে পড়াশোনা করে।
* **বাটালি**: নাট-বল্টুর প্রতিদ্বন্দ্বী, রেঞ্চের সহযোগী, মিত্তির আন্টির বোনের ছেলে। নিজের মাসির বাড়িতে থেকে দাসপাড়া স্কুলে পড়াশোনা করে।
* **ভ্যাবলাই**: রেঞ্চ, হুলো এবং বাটালির সহযোগী।
* **চিমটি**: নাট-বল্টুর মেয়ে বন্ধু, বড়বাবুর ভাগ্নি।
* **করালি দাদু**: অবসরপ্রাপ্ত উকিল।
* **মিত্তির আন্টি**: মিসেস মিত্র; হুলো, বাটালির মাসি।
* **কর্মকর্তা**: দাসপাড়া ক্লাবের সভাপতি।
* **রাঙা দাদু**: নাটের মায়ের মামা, নাটের দুঃসম্পর্কের দাদু।
* **মুড়িলাল**, **কানু**, **কাকাতুয়া**: ডাকাত, যারা প্রতিবার চুরি অথবা ডাকাতি করার পর নাট-বল্টুর কারণে ধরা পড়ে।
* **চ্যালা**: মুড়িলাল, কানু এবং কাকাতুয়ার সহযোগী।

## পর্বের তালিকা
এখন পর্যন্ত ধারাবাহিকটির ৯০৮টি পর্ব সম্প্রচারিত হয়েছে।

### ১–৫০

### ৫১–১০০

### ১০১–১৫০

### ১৫১–২০০

## আরও দেখুন
* গোপাল ভাঁড় (টেলিভিশন ধারাবাহিক)
* মোটু পাতলু
* শিবা (কার্টুন)
* গোলমাল জুনিয়র

## তথ্যসূত্র

## বহিঃসংযোগ
* 

বিষয়শ্রেণী:বাংলা ভাষার অ্যানিমেটেড টেলিভিশন ধারাবাহিক
বিষয়শ্রেণী:ভারতীয় অ্যানিমেটেড টেলিভিশন ধারাবাহিক
বিষয়শ্রেণী:বাংলা ভাষার কার্টুন
বিষয়শ্রেণী:সনি আটের মৌলিক অনুষ্ঠান
বিষয়শ্রেণী:ভারতীয় শিশুদের অ্যানিমেটেড হাস্যরসাত্মক টেলিভিশন ধারাবাহিক
বিষয়শ্রেণী:২০১৬-এ অভিষিক্ত ভারতীয় টেলিভিশন ধারাবাহিক
বনগাঁ কুমুদিনী উচ্চ বালিকা বিদ্যালয়

**বনগাঁ কুমুদিনী উচ্চ বালিকা বিদ্যালয়** পশ্চিমবঙ্গের বনগাঁয় অবস্থিত একটি শিক্ষাপ্রতিষ্ঠান। বিদ্যালয়টি পশ্চিমবঙ্গ মধ্য শিক্ষা পর্ষদ এবং পশ্চিমবঙ্গ উচ্চমাধ্যমিক শিক্ষা সংসদ-এর আওতাভুক্ত। এখানে প্রায় তিন হাজার শিক্ষার্থী অধ্যয়ন করে।

## ইতিহাস
বনগাঁ কুমুদিনী উচ্চ বালিকা বিদ্যালয় ১৯২১ সালে ঔপনিবেশিক সময়ে প্রতিষ্ঠিত হয়েছিল। বিদ্যাসাগরের মতাদর্শ নিয়ে ললিত মোহন বন্দ্যোপাধ্যায় নারী শিক্ষার প্রচার প্রসারে এটি প্রতিষ্ঠা করেন।

১৯৫২ সালে এই প্রতিষ্ঠানটি তার অগ্রগতি অব্যাহত রাখে এবং এম.ই জুনিয়র হাই স্কুল থেকে মাধ্যমিক বিদ্যালয় হিসেবে উন্নীত হয়। ১৯৭৮ সালে এই প্রতিষ্ঠানটি উচ্চ মাধ্যমিক বিদ্যালয়ে উন্নীত হয়েছে।

বিভিন্ন বয়সের শিক্ষাবিদদের প্রচেষ্টায় এই প্রতিষ্ঠানটি কেবলমাত্র অবকাঠামোগত সুযোগ-সুবিধা নয়, বনগাঁ ও এর আশেপাশের শিক্ষার প্রচারেও প্রসার লাভ করেছে।

## বিদ্যালয় ভবন
শিক্ষাপ্রতিষ্ঠানটি শহরের কেন্দ্রস্থলে, বাটারমোড়, যশোর রোড, বনগাঁও, ২৪ পরগনায় অবস্থিত। এখন এটি সাদা রঙের তিনতলা ভবন আছে। বিদ্যালয়টি যশোর রাস্তার ঠিক পাশেই। বিদ্যালয়ের ক্যাম্পাসটি ইউ-আকারের ভবন দ্বারা বেষ্টিত। ডানদিকে অফিস কক্ষ। অফিস কক্ষের পাশেই প্রধান শিক্ষিকার কেবিন রয়েছে। শিক্ষার্থীদের জন্য প্রায় ৩৮টি শ্রেণিকক্ষের ব্যবস্থা আছে। বিদ্যালয়ের মাঠের শেষে শিক্ষার্থী ও শিক্ষকদের জন্য একটি ক্যান্টিন রয়েছে। 

## অন্যান্য
এখানে থাকা ল্যাবরেটরিগুলি হল- পদার্থ বিজ্ঞানের ল্যাব, রসায়ন ল্যাব, ভূগোল ল্যাব এবং কম্পিউটার ল্যাব। 

সারা বছর বিভিন্ন সাংস্কৃতিক প্রোগ্রামের ব্যবস্থা করার জন্য প্রথম তলায় একটি বড় হল রুম রয়েছে। অভিভাবক সভা, বিভিন্ন প্রতিযোগিতাও এখানে হয়। হলরুমটি বিভিন্ন ব্যক্তিদের ছবি সহ চিত্রিত করা হয়েছে - যেমন রবীন্দ্রনাথ ঠাকুর, স্যার সি ভি ভি রমন, কাজী নজরুল ইসলাম, বিবেকানন্দ, মাদার তেরেসা, মেঘনাদ সাহা, প্রফুল্ল সিএইচ। সেন, রাজা রাম মোহন রায়, পণ্ডিত ঈশ্বর চন্দ্র  বিদ্যাসাগর।

## তথ্যসূত্র

বিষয়শ্রেণী:১৯২১-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:পশ্চিমবঙ্গের বিদ্যালয়
স্তরায়িত মাখা ময়দার তাল

**স্তরায়িত মাখা ময়দার তাল** () এক ধরনের রান্নার প্রস্তুতিমূলক উপাদান যাতে বহুসংখ্যক মাখা ময়দার তালের স্তর একে অপরের থেকে মাখন দ্বারা পৃথক থাকে। ময়দার তালের মধ্যে মাখন রেখে বারংবার ভাঁজ করে ও বেলে এটি প্রস্তুত করা হয়। কিছু কিছু স্তরায়িত মাখা ময়দার তালে আশিটির বেশি স্তর থাকতে পারে। বদ্ধ উনুনে সেঁকার সময় মাখনের ভেতরে অবস্থিত পানি বাষ্পীভূত হয়ে সম্প্রসারিত হয় ফলে ময়দাল তালটি ফুলে ওঠে ও স্তরগুলি একে অপরের থেকে আলাদা হয়ে যায়। একই সময় মাখনের স্নেহ পদার্থগুলি ময়দার তালটিকে ভেতর থেকে ভাজতে থাকে। পরিণামে একটি হালকা, ঝুরঝুরে খাদ্য উৎপন্ন হয়। স্তরায়িত মাখা ময়দার তালের কিছু উদাহরণ হল:
*ক্রোয়াসঁ ময়দার তাল
*ডেনীয় সেঁকা ময়দার সুখাদ্যতে ব্যবহৃত ময়দার তাল
*ঝুরঝুরে ময়দার তাল
*জাখনুন
*কুবানেহ
*পরোটা
*ফাঁপা ময়দার তাল

## আরও দেখুন
*
*মাখা ময়দার পাত তৈরীকরণ (Dough sheeting), শিল্পক্ষেত্রে ব্যবহৃত প্রস্তুতি কৌশল

## তথ্যসূত্র

বিষয়শ্রেণী:সেঁকা ময়দার সুখাদ্য প্রস্তুতি
বিষয়শ্রেণী:মাখা ময়দার তাল
বিষয়শ্রেণী:খাদ্য প্রস্তুত কৌশল
বিষয়শ্রেণী:বেকিং
বাহু

মানব শারীরবিদ্যায় **বাহু** হলো স্কন্ধসন্ধি এবং কনুই সন্ধির মধ্যবর্তী ঊর্ধ্বাঙ্গের অংশবিশেষ। সাধারণ অর্থে হাত-সহ সম্পূর্ণ ঊর্ধ্বাঙ্গকে বাহু বলা হয়। বাহুকে তিনটি অংশে ভাগ করা হয়েছে। অংশ তিনটি হলো ঊর্ধ্ববাহু, অগ্রবাহু ও হাত। ঊর্ধ্ববাহু কাঁধ থেকে কনুই পর্যন্ত বিস্তৃত এবং অগ্রবাহু কনুই থেকে হাত পর্যন্ত প্রসারিত। শারীরতাত্ত্বিক সংজ্ঞানুসারে বক্ষ-অস্থিচক্রসহ ঊর্ধ্বাঙ্গের হাড় ও মাংশপেশির সম্পূর্ণ অংশই হলো বাহু। লাতিন শব্দ *ব্র্যাকিয়াম* () দ্বারা পুরো বাহু বা উর্ধ্ববাহুকে বোঝায়।

## শারীরবিদ্যা

### হাড়
থাম্ব|চিত্রে উর্ধাঙ্গের হাড়গুলো দেখানো হয়েছে। এরা একত্রে ''কাঁধের গার্ডল'' গঠন করে। বাহুর তিনটি লম্বা হাড়ের একটি হলো হিউমেরাস। এটি কাঁধের সন্ধিতে স্ক্যাপুলার সাথে এবং কনুই সন্ধিতে বাহুর অন্যান্য লম্বা হাড় তথা আলনা ও রেডিয়াসের সাথে সংযুক্ত হয়। কনুই হলো হিউমেরাসের শেষ প্রান্ত এবং রেডিয়াস ও আলনার শেষ প্রান্তের মধ্যে গঠিত একটি জটিল সন্ধি। 
### পেশি
### স্নায়ু সরবরাহ

### রক্ত সরবরাহ

### শিরা

## সমাজ ও সংস্কৃতি
হিন্দু, বৌদ্ধ ও মিশরীয় আইকনোগ্রাফিতে সার্বভৌম শক্তির চিত্র তুলে ধরার জন্য বাহু প্রতীক ব্যবহার করা হয়। হিন্দু ঐতিহ্যে দেবতাদেরকে বিভিন্ন বাহু দিয়ে চিত্রিত করা হয় যা তাদের ক্ষমতার নির্দিষ্ট প্রতীক বহন করে।

পশ্চিম আফ্রিকায়, বাম্বারা আত্মার প্রতীক হিসেবে অগ্রবাহু ব্যবহার করে, যা ঈশ্বর এবং মানুষের মধ্যে একটি যোগসূত্র।

## ক্লিনিকাল গুরুত্ব
*কিউবিটাল ফোসা* ভেনেপাংচার এবং রক্তচাপ পরিমাপের জন্য গুরুত্বপূর্ণ ভূমিকা পালন করে।

করোনারি ধমনীর বাইপাস সার্জারির প্রয়োজন হলে বাহু থেকে শিরা নেওয়া যেতে পারে।

## অতিরিক্ত চিত্র

চিত্র:Arm Bones.png|উর্ধ্ববাহু এবং কনুই।


## আরও দেখুন

## তথ্যসূত্র

বিষয়শ্রেণী:বাহু
বিষয়শ্রেণী:উর্ধ্বাঙ্গের শারীরবিদ্যা
ম্যারি কসগ্রেভ

**ম্যারি কসগ্রেভ** (আনু. ১৮৭৭ – ১৭ নভেম্বর ১৯৪১) ছিলেন একজন আইরিশ সমাজসেবিকা এবং স্থানীয় রাজনীতিবিদ। তার প্রকৃত নাম ছিল ম্যারি জোসেফিন ডেলি।

## জীবনক্রম
ম্যারি কসগ্রেভ আনুমানিক ১৮৭৭ সালের দিকে কাউন্টি কিলডেয়ারের নাসে জন্মগ্রহণ করেছিলেন। তিনি ছিলেন জেমস উইলিয়াম এবং জেন ডেলির কন্যা। তিনি নাসের সেন্ট মেরি কনভেন্টে অংশ নিয়েছিলেন এবং লেডি লিটারেচার ইন আর্টস বা এলএলএ ডিগ্রি অর্জনের জন্য সেন্ট অ্যান্ড্রুজ বিশ্ববিদ্যালয়ে গিয়েছিলেন।

১৯০১ সালের জুলাইয়ে তিনি আইনজীবী ও সাংবাদিক মরিস জোসেফ কসগ্রেভকে বিয়ে করেছিলেন। 

১৯২২ সালে তিনি র‍্যাথমাইন্স নগর জেলা পরিষদে নির্বাচিত হয়েছিলেন। তিনি ১৯৩৩ সালে ডাবলিন কর্পোরেশনের সদস্য হয়ে তার মৃত্যুর আগ পর্যন্ত সেখানে দায়িত্ব পালন করেছিলেন। কর্পোরেশনে তার কাজের অংশ হিসাবে তিনি ছোট ছোট শিশুদের জন্য চিভার্সটাউন কনভেলসেন্ট হোম, জাতীয় শিশু হাসপাতাল কমিটি, ডাবলিনের শিশু কল্যাণ কমিটি, ডাবলিন নগর বৃত্তিমূলক শিক্ষা কমিটি এবং আবাসন কমিটি সহ বেশ কয়েকটি কমিটিতে জড়িত হয়েছিলেন।

১৯৩০ সাল পর্যন্ত তিনি কাউন্টি লাইব্রেরি, ডাবলিন কাউন্টি কাউন্সিল এবং মীথ হাসপাতাল কমিটির সভাপতি হিসাবে দায়িত্ব পালন করেছিলেন। তিনি সিভিক্স ইনস্টিটিউটের সাথেও জড়িত ছিলেন। আইরিশ নারী নাগরিক সমিতির একজন সক্রিয় সদস্য হিসাবে তিনি এই পদে অধিষ্ঠিত হয়েছিলেন। আন্তর্জাতিক কংগ্রেসে তিনি আয়ারল্যান্ডের জাতীয় কাউন্সিলের প্রতিনিধি ছিলেন। ১৯৪১ সালের ১৭ নভেম্বর ডাবলিনের কাওপার গার্ডেন্সের ১৭ পার্ক ড্রাইভের উডসাইডের নিজ বাড়িতে তার মৃত্যু হয়েছিল। 

## তথ্যসূত্র

বিষয়শ্রেণী:১৯৪১-এ মৃত্যু
বিষয়শ্রেণী:১৮৭৭-এ জন্ম
বিষয়শ্রেণী:নারী সমাজকর্মী
বিষয়শ্রেণী:১৮৭০-এর দশকে জন্ম
স্পোরোপোলেনিন

[ডান|থাম্ব|270x270পিক্সেল| পরাগ রেণুর [স্ক্যানিং ইলেক্ট্রন মাইক্রোস্কোপ|SEM চিত্র]]
**স্পোরোপোলেনিন** সবচেয়ে রাসায়নিকভাবে নিষ্ক্রিয় জৈবিক পলিমারসমূহের মধ্যে  অন্যতম।  এটি উদ্ভিদ স্পোর এবং পরাগ রেণুর কঠিন বহিঃস্থ (এক্সাইন) আবরণেের একটি প্রধান উপাদান। এটা রাসায়নিকভাবে খুবই স্থিতিশীল এবং সাধারণত মাটি এবং পলিজাতীয় মাটির  মধ্যে ভালো সংরক্ষিত হয়। এক্সাইন স্তর প্রায়ই প্রতিটি  প্রজাতির জন্য নির্দিষ্ট প্যাটার্নে জটিলভাবে ভাস্কর্যিত থাকে। অতীতে উদ্ভিদ এবং ছত্রাক জনসংখ্যা সম্পর্কে প্যালিনোলজিস্টদের (উদাহরণস্বরূপঃ হ্রদ থেকে উদ্ধার করা জৈবিক নমুনা ) সম্পর্কে প্রয়োজনীয় তথ্য প্রদান  করে থাক ।  জীবাশ্মবিজ্ঞানের ক্ষেত্রেও স্পোরোপোলেনিনের ব্যবহার খুঁজে পাওয়া গেছে । স্পোরোপোলেনিন এছাড়াও সবুজ শৈবালের  বেশ কয়েকটি শ্রেণীর কোষঝিল্লিতে  পাওয়া যায়। যার মধ্যে রয়েছে ফিকোপেল্টস (একটি উলভোফিসিয়ান)  এবং ক্লোরেলা।

স্পোর বিভিন্ন পরিবেশগত উপাদান দ্বারা বিক্ষিপ্ত হয়, যেমনঃ বাতাস, পানি, প্রাণী ইত্যাদি । যদি পরিস্থিতি উপযুক্ত হয় তবে  পরাগরেণু  এবং স্পোরের স্পোরোপোলেনিন-গর্ভবতী দেয়াল শত শত কোটি বছর ধরে জীবাশ্ম হিসেবে  সংরক্ষিত থাকতে পারে। যেহেতু স্পোরোপোলেনিন জৈব এবং অজৈব রাসায়নিক দ্বারা রাসায়নিকভাবে ক্ষয় হয় না ।

## রাসায়নিক গঠন
স্পোরোপোলেনিন এর রাসায়নিক গঠন দীর্ঘদিন ধরে এনজাইম এবং শক্তিশালী রাসায়নিক বিক্রিয়ক  দ্বারা  অস্বাভাবিক অক্ষত থাকা , রাসায়নিক স্থিতিশীলতা এবং প্রতিরোধের কারণে অস্পষ্ট রয়ে গেছে। বিশ্লেষণ উন্মোচন করেছে যে এটি বায়োপলিমারের একটি মিশ্রণ , যার মধ্যে প্রধানত দীর্ঘ-শিকলবিশিষ্ট  ফ্যাটি এসিড, ফিনাইলপ্রোপানয়েড, ফেনোলিক এবং ক্যারোটিনয়েডের চিহ্ন রয়েছে। ট্রেসার পরীক্ষায় দেখা গেছে যে ফেনিলানিন স্পোরোপোলেনিন গঠনের   একটি প্রধান উপাদান , কিন্তু অন্যান্য কার্বন উৎসও  এর গঠনে  অবদান রাখে। এটা সম্ভবত হতে পারে  যে, স্পোরোপোলেনিন বিভিন্ন পূর্ববর্তী থেকে উদ্ভূত যা রাসায়নিকভাবে একটি শক্ত কাঠামো গঠন করতে রাসায়নিকভাবে সংযুক্ত। ২০১৯ সালে এমআইটির গবেষকরা থিওসিডোলিসিসের অবক্ষয় এবং কঠিন-অবস্থা এনএমআর-এর মাধ্যমে পাইন গাছের স্পোরোপোলেনিন এর আণবিক গঠন নির্ধারণ করেছেন। 

ইলেকট্রন মাইক্রোস্কোপি দেখায় যে পরাগধানীর  মধ্যে বিকাশমান  পরাগ রেণুকে ঘিরে ট্যাপেটাল কোষ রয়েছে, যাতে একটি অত্যন্ত সক্রিয় ক্ষরণকারী  সিস্টেম আছে যা লাইপোফিলিক গ্লোবিউল ধারণ করে। এই গ্লোবিউলগুলিতে স্পোরোপোলেনিন প্রিকার্সর থাকতে পারে বলে মনে করা হয়। পরাগ বিকাশের রাসায়নিক প্রতিরোধক এবং অনেক বন্ধ্যা পুরুষ  মিউট্যান্ট ট্যাপেটাল কোষ দ্বারা নিসৃত এই গ্লোবিউলসমূহের  উপর প্রভাব ফেলে থাকে ।

## আরও দেখুন
* কাইটিন
*কনকিউলিন
* টেকটিন

## তথ্যসূত্র
&nbsp;

## আরও তথ্যসূত্র

* L&nbsp;
* 

বিষয়শ্রেণী:জৈব পলিমার
বিষয়শ্রেণী:জীবজ অণু
বিষয়শ্রেণী:পরাগায়ন
ক্যারেন কান্ট্রিম্যান-রোসওয়ার্ম

**ক্যারেন আইরিন কান্ট্রিম্যান-রোসওয়ার্ম** (জন্ম ৫ জুন, ১৯৮০) একজন আদি আমেরিকান (ব্ল্যাকফুট)  সমাজকর্মী, অধ্যাপিকা এবং শিক্ষায়তনিক প্রশাসিকা। তিনি মানব পাচার এবং অন্যান্য শোষণ প্রতিরোধ ও গবেষণা সম্পর্কিত বিষয়ে একজন বিশেষজ্ঞ।  তিনি উইচিটা স্টেট ইউনিভার্সিটিতে সমাজকর্মের সহযোগী অধ্যাপিকা এবং টিউইচিটা স্টেট ইউনিভার্সিটির মানব পাচার প্রতিরোধ কেন্দ্রের (সিসিটিটি) প্রতিষ্ঠাতা ও নির্বাহী পরিচালিকা ছিলেন।

## প্রাথমিক ও শিক্ষাজীবন
তাঁর ১৩ বছর বয়সে তাঁর মা মারা গিয়েছিলেন। এর পরের কৈশোর অবস্থা তিনি রাস্তাঘাটে, পালিত গৃহে এবং শিশুনিবাসে একরকম এলোপাতাড়িভাবে কাটিয়েছিলেন। সাধারণ শিক্ষা সমাপ্তি শেষে এবং রাষ্ট্রীয় মুক্তির পরে তিনি একটি শিশুনিবাসে সমকক্ষ উপদেষ্টা হিসাবে কাজ শুরু করেছিলেন। প্রসঙ্গত তিনি নিজেও শৈশবে এই শিশুনিবাসে বড় হয়েছিলেন।

কান্ট্রিম্যান-রোসওয়ার্ম উইচিটা স্টেট বিশ্ববিদ্যালয় থেকে ২০০৫ সালে সমাজকর্মে স্নাতক, ২০০৬ সালে সমাজকর্মে স্নাতকোত্তর এবং ২০১২ সালে সামাজিক মনোবিজ্ঞানে ডক্টরেট ডিগ্রি অর্জন করেছিলেন। 

## কর্মজীবন
কান্ট্রিম্যান-রোসওয়ার্ম স্ট্রিট আউটরিচ সার্ভিসে সমকক্ষ উপদেষ্টা হিসাবে কাজ শুরু করেছিলেন এবং এর পর থেকে তিনি যুব কর্মসূচি, সম্প্রদায় সংগঠিতকরন কর্মসূচি, একজন থেরাপিস্ট এবং দুর্বল জনগোষ্ঠীর পক্ষে উকিল হিসাবে সারা দেশে কাজ করেছেন। বর্তমানে তিনি উইচিটা স্টেট ইউনিভার্সিটি স্কুল অফ সোশ্যাল ওয়ার্কে একজন স্থায়ী সহযোগী অধ্যাপিকা এবং উইচিটা স্টেট ইউনিভার্সিটির মানব পাচার প্রতিরোধ কেন্দ্রের প্রতিষ্ঠাতা নির্বাহী পরিচালক হিসাবে কাজ করছেন। 

কান্ট্রিম্যান-রোসওয়ার্মের সাম্প্রতিক বেশিরভাগ কাজই ক্যানসাস এবং সমগ্র যুক্তরাষ্ট্রে যৌন-পাচার থেকে বেঁচে যাওয়াদের পক্ষে সমর্থন যুগিয়েছে, যারা অন্যায়ভাবে অপরাধের শিকার হয়েছিল।

## পুরস্কার ও সম্মাননা

* ২০১৪: উইচিটা বিজনেস জার্নাল কর্তৃক ইনঅগুরাল প্যাট আয়ার্স মেন্টরিং পুরস্কার 
* ২০১৫: হোয়াইট হাউসে পাচার ও শিশু কল্যাণ সম্পর্কিত জাতীয় সম্মেলন
* ২০১৭: মার্টিন লুথার কিং জুনিয়র, ক্যানসাস আফ্রিকান আমেরিকান যাদুঘর থেকে শিক্ষা পুরস্কার

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮০-এ জন্ম
বিষয়শ্রেণী:মানবপাচার বিরোধী কর্মী
বিষয়শ্রেণী:নারী সমাজকর্মী
বিষয়শ্রেণী:মার্কিন সমাজকর্মী
বিষয়শ্রেণী:উইচিটা স্টেট ইউনিভার্সিনিটির প্রাক্তন শিক্ষার্থ
বিষয়শ্রেণী:উইচিটা স্টেট ইউনিভার্সিটির ফ্যাকাল্টি
বিষয়শ্রেণী:মার্কিন নারী বিদ্বান
বিষয়শ্রেণী:মার্কিন একাডেমিক প্রশাসক
বিষয়শ্রেণী:মার্কিন শিক্ষায়তনিক প্রশাসক
বিষয়শ্রেণী:২১শ শতাব্দীর মার্কিন নারী
বিষয়শ্রেণী:২১শ শতাব্দীর মার্কিন লেখিকা
সীতা কোলম্যান-কামুলা

**সীতা কোলম্যান-কামুলা** একজন ভারতীয় রসায়নবিদ, পরিবেশবিদ এবং উদ্যোক্তা। প্লাস্টিক বিকাশকারী পেট্রোকেমিক্যাল শিল্পে ২৫ বছর ধরে কাজ করার পরে, ২০০৫ সালে তিনি একটি পরিবেশগত পরামর্শদাতা সংস্থা শুরু করেছিলেন। তাঁর সংস্থাটি শিল্প-পরিবেশ ও পণ্যের জীবনচক্রের মূল্যায়নের দিকে মনোনিবেশ করে; যাতে সেগুলো এমন প্রক্রিয়ায় তৈরি করা যায় যে, যেগুলি পরিবেশের উপর বর্জ্যের প্রভাব সম্পর্কে সচেতন থাকবে।

## জীবনী
সীতা কোলম্যান-কামুলা  ভারতে জন্মগ্রহণ করেছিলেন এবং তিনি ভারতের হায়দ্রাবাদ ওসমানিয়া বিশ্ববিদ্যালয় স্নাতকোত্তর পর্যায়ে পড়াশোনা করেছিলেন। তিনি অ্যালাবামার অবার্ন বিশ্ববিদ্যালয় থেকে জৈব রসায়নে পিএইচডি করতে গিয়েছিলেন এবং প্রিন্সটন বিশ্ববিদ্যালয়ে স্নাতকোত্তর গবেষণা করেছিলেন। তিনি ন্যাটো ফেলোশিপ পেয়েছিলেন এবং আমস্টারডাম বিশ্ববিদ্যালয়ে অতিরিক্ত পড়াশোনা শেষ করেছিলেন। ১৯৭৮ সালে তাঁকে আমস্টারডামের রয়্যাল ডাচ শেলে গবেষক হিসাবে নিয়োগ দেওয়া হয়েছিল এবং সেখানে তিনি ১৯৮৮ সাল পর্যন্ত কাজ করেছিলেন।

২০০৫ সালে কোলম্যান-কামুলা বাজেল ছেড়ে চলে যান এবং সিম্পলি সাস্টেইন নামে একটি পরামর্শদাতা সংস্থা প্রতিষ্ঠা করেছিলেন, যার লক্ষ্য ছিল আরও অধিক টেকসই মডেলে ব্যবসায়ের পরামর্শ দেওয়া।  সেই সময়ে ভারতে ভ্রমণের পরে,  কোল ম্যান-কামুলা বুঝতে পেরেছিলেন তিনি যে প্লাস্টিক বিকাশে সহায়তা করেছেন  সেটা পরিবেশকে নেতিবাচকভাবে প্রভাবিত করছে। একজন উদ্ভাবক এবং পরিকল্পক হিসাবে এসব প্লাস্টিক অব্যবহারযোগ্য ও বর্জ্যে পরিণত হওয়ার পরে কি হতে পারে তা তিনি বিবেচনা করেননি। বর্তমানে তিনি সংস্থাগুলোকে পরামর্শ দিয়ে যাচ্ছেন যাতে সেগুলো পরিবেশ রক্ষা,  বর্জ্যনিষ্পত্তি এবং পুনর্ব্যবহারের ক্ষেত্রে আরো অধিক সচেতন ও উদ্যোগী হয়।  তিনি "শিল্প বাস্তুবিজ্ঞান"কে উৎসাহিত করেন এবং পরামর্শ দেন যে পণ্যের মূল্য বৃদ্ধি ও পরিবেশের উপর নেতিবাচক প্রভাব হ্রাস করার উপায় হিসাবে কর্পোরেট সংগঠন যেন পণ্যের জীবনচক্রের উপরে পরিবেশের প্রভাব মূল্যায়ন করে।   তিনি ডাউ কেমিক্যাল কোম্পানির অতিরিক্ত টেকসই উপদেষ্টা পরিষদ এবং অন্যান্য কর্পোরেট সংগঠনের সাথে কাজ করেন। 

## তথ্যসূত্র

বিষয়শ্রেণী:ভারতীয় নারী রসায়নবিদ
বিষয়শ্রেণী:ওসমানিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় পরিবেশবিদ
বিষয়শ্রেণী:জীবিত ব্যক্তি
বিষয়শ্রেণী:১৯৫০-এ জন্ম
বিষয়শ্রেণী:২১শ শতাব্দীর ভারতীয় নারী ব্যবসায়ী
বিষয়শ্রেণী:অবার্ন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় নারী ব্যবসায়িক নির্বাহী
বিষয়শ্রেণী:২১শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় রসায়নবিদ
বিষয়শ্রেণী:ভারতীয় নারী পরিবেশবাদী
বিষয়শ্রেণী:অন্ধ্রপ্রদেশের ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:২১শ শতাব্দীর ভারতীয় রসায়নবিদ
বিষয়শ্রেণী:তেলুগু ব্যক্তি
মির্থা কলোন

**মির্থা কলোন** (জন্ম ১৮ মে, ১৯৫১) হলেন হন্ডুরাসে জন্মগ্রহণকারী একজন গ্যারিফুনা সক্রিয়কর্মী ও সমাজকর্মী। তিনি দ্য ব্রংক্‌সে থাকা ক্যারিবীয় অভিবাসীদের সহায়তা করেছিলেন এবং পাশাপশি এইচআইভি প্রতিরোধ, যৌন শিক্ষা ও সাংস্কৃতিক সংরক্ষণের বিষয়ে কাজ করার জন্য প্রায়শই ভ্রমণ করতেন। ২০১২ সালে নিউইয়র্কে থাকা আফ্রিকান অভিবাসীদের প্রতি তাঁর পরিষেবার জন্য নিউইয়র্ক রাজ্য আইনসভা থেকে স্বীকৃতি পেয়েছিলেন।

## প্রারম্ভিক জীবন
মির্থা কলোন ১৯৫১ সালের ১৮ মে হন্ডুরাসের কলোন ডিপার্টমেন্টের ক্যারিবীয় উপকূলের ট্রুজিলোতে জন্মগ্রহণ করেছিলেন। তিনি গ্যারিফুনা সম্প্রদায়ের অন্তর্গত।

১৯৬২ সালে তাঁর বড় বোন দ্য ব্রংক্সে চলে গিয়েছিলেন, সেখানে গ্যারিফুনা সম্প্রদায়ের একটি বিশাল প্রবাসী গোষ্ঠী বসবাস করত। ১৯৬৮ সালে সেই বোন কলোনকে নিজের সাথে নিয়ে যাওয়ার প্রক্রিয়া শুরু করেছিলেন।

## কর্মজীবন
নিউ ইয়র্ক সিটিতে পৌঁছে কলোন একটি ব্রুকলিনের একটি পোশাক উৎপাদন কারখানায় কাজ শুরু করেছিলেন। তাঁর দ্বিতীয় সন্তানের জন্মের পরে তিনি স্কুলে ফিরে আসার জন্য দৃঢ় প্রতিজ্ঞ হয়ে উঠেছিলেন। তিনি হোস্টোস কমিউনিটি কলেজের জেনারেল এডুকেশনাল ডেভলপমেন্ট (জিইডি) প্রোগ্রামে ভর্তি হয়েছিলেন এবং ১৯৮৪ সালে সেখান থেকে সনদপত্র অর্জন করেছিলেন। তাঁর কাজের সময়সূচীর সাথে দ্বন্দ্বের কারণে, তিনি হোস্টোস ছেড়ে চলে গিয়েছিলেন এবং বোরিকুয়া কলেজের সামাজিক পরিষেবা কোর্সে ভর্তি হয়েছিলেন।

২০১২ সালে তিনি নিউইয়র্ক স্টেটস আউটস্ট্যান্ডিং সার্ভিং হিউম্যানিটি পুরস্কার পেয়েছিলেন। স্বাস্থ্যসেবা ছাড়াও তিনি গ্যারিফুনা জনসংখ্যার মধ্যে যোগাযোগ উন্নতি করার জন্য নেটওয়ার্ক তৈরিতে সাংস্কৃতিক অনুষ্ঠানের প্রচার করেছেন। মেয়র মাইকেল ব্লুমবার্গের সাথে ২০১০ সালের সম্প্রদায় বৈঠকটি ছিল এরকমই একটি অনুষ্ঠান। অন্যান্য অনুষ্ঠানের মধ্যে রয়েছে ২০১৪ সালে দ্য ব্রংক্সে অনুষ্ঠিত গ্যারিফুনা নেশন সামিট  এবং বার্ষিক স্পনসরিত মিস গ্যারিফুনা প্রদর্শনী।  নিউইয়র্কে কাজ ছাড়াও তিনি সেন্ট্রাল আমেরিকান নিগ্রো অর্গানাইজেশনের () সভাপতির দায়িত্ব পালন করেছিলেন, যা ১৯৯৯ সালে মধ্য আমেরিকায় থাকা আফ্রিকান অভিবাসীদের সমস্যাদি সমাধানের নিমিত্তে যোগাযোগ ব্যবস্থা উন্নত করার জন্য সংগঠিত হয়েছিল।

## তথ্যসূত্র

### উদ্ধৃতি

### গ্রন্থপঞ্জি

*
* 
* 
*
*
*
*

বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
বিষয়শ্রেণী:সদস্যতা-শুধুমাত্র বিষয়বস্তুতে সংযোগ ধারণকারী পাতা
বিষয়শ্রেণী:আফ্রো-হন্ডুরান
বিষয়শ্রেণী:গ্যারাফুনার ব্যক্তিত্ব
বিষয়শ্রেণী:এইচআইভি/এইডস কর্মী
বিষয়শ্রেণী:নারী সমাজকর্মী
বিষয়শ্রেণী:যুক্তরাষ্ট্রে হন্ডুরান অভিবাসী
বিষয়শ্রেণী:সমাজকর্মী
এড্রিস অ্যালেন

**এড্রিস এলেইন অ্যালেন** (ওরফে **ট্রটম্যান**; ১৯ এপ্রিল ১৯০৯ – ১৬ মে, ১৯৯৫) ছিলেন একজন জ্যামাইকান সমাজকর্মী, রাজনৈতিক ব্যক্তিত্ব এবং নারী অধিকারের উকিল। শৈশব থেকেই, তিনি সমাজসেবা শুরু করেছিলেন এবং বিয়ের আগে বেশ কয়েকটি প্রতিষ্ঠানে কেরানী হিসাবে কাজ করেছিলেন। তিনি জ্যামাইকা অল আইল্যান্ড টেলিফোন সার্ভিসের প্রথম টেলিফোন অপারেটর ছিলেন। সম্রাট ষষ্ঠ জর্জ তাঁর স্বামী আফ্রিকান বংশোদ্ভূত জ্যামাইকান স্যার হ্যারল্ড অ্যালেনেকে নাইটহুড সম্মাননায় ভূষিত করেছিল। হ্যারল্ডের স্ত্রী হিসাবে তিনি তাৎক্ষণিক তারকা বলে গিয়েছিলেন। তিনি প্রায়শই স্বামীর সাথে ভ্রমণে যেতেন এবং তাঁর সচিবের দায়িত্বও পালন করেছিলেন। জ্যামাইকা ফেডারেশন অব উইমেনের (জেএফডাব্লু) প্রতিষ্ঠাতা সদস্যসহ তিনি ১৯৫৯ থেকে ১৯৬২ সাল পর্যন্ত এবং ১৯৭১ থেকে ১৯৭৬ সাল পর্যন্ত এর সভাপতি এবং ১৯৭৬ সাল থেকে ১৯৯৫ সালে তার মৃত্যুর আগ পর্যন্ত প্রেসিডেন্ট হিসাবে দায়িত্ব পালন করেছিলেন।

## প্রারম্ভিক জীবন
এড্রিস এলেইন ট্রটম্যান ১৯৯৯ সালের ১৯ এপ্রিলে জ্যামাইকার ব্রিটিশ রাজ কলোনীতে সেন্ট ক্যাথেরিন প্যারিশের লিনস্টেডে অ্যালিস ও রবার্ট হেনরি ট্রটম্যান দম্পতির ঘরে জন্মগ্রহণ করেছিলেন। তিনি বড় হয়ে লিনস্টেডে পড়াশোনা করেছিলেন। তারপরে তিনি কিংস্টনে চলে গিয়েছিলেন, সেখানে গিয়ে শুকনো সামগ্রীর দোকান শেরলক অ্যান্ড স্মিথের কেরানি হিসাবে কর্মজীবন শুরু করেছিলেন।

## কার্যক্রম
১৯৪২ সালে তাঁর স্বামী যখন ব্রিটিশ সাম্রাজ্যের অফিসার হিসাবে সম্মানিত হন, তখন তাঁকে সেন্ট অ্যান্ড্রু প্যারিশের জাস্টিস অফ দ্য পিস নির্বাচিত করা হয়েছিল। ১৯৪৪ সালের দিকে তিনি গভর্নর জন হ্যাগিন্সের স্ত্রী লেডি মলি হ্যাগিন্সের সাথে জ্যামাইকা ফেডারেশন অব উইমেনে (জেএফডাব্লিউ) প্রতিষ্ঠাতা সদস্যদের একজন হিসাবে যোগ দিয়েছিলেন।

## মৃত্যু ও উত্তরসূরি
লেডি অ্যালেন জ্যামাইকার কিংস্টনের নাটল মেমোরিয়াল হাসপাতালে ১৯৯৫ সালের ১৬ই মে মৃত্যুবরণ করেছিলেন। স্যার হ্যারল্ড এবং লেডি অ্যালেনের দলিলগুলো তিনি লুইজিয়ানার নিউ অরলিন্সের অ্যামিস্টাড গবেষণা কেন্দ্রকে দান করেছিলেন।  তাদের দলিলাদির মাইক্রোফিল্ম অনুলিপিগুলি একই সাথে জ্যামাইকা ইনস্টিটিউট, জ্যামাইকান ন্যাশনাল আর্কাইভস এবং ওয়েস্ট ইন্ডিজ বিশ্ববিদ্যালয়কে দান করা হয়েছিল।
## তথ্যসূত্র

### উদ্ধৃতি

### সূত্র
 
* 
* 
* 
*  
* 
*  
* 
*  
*  
*  
*  
* 
* 
*   and  
*  
*  
*  
*  
*   and  
*  
*  
*   and  
* 
* 

## টীকা

বিষয়শ্রেণী:১৯৯৫-এ মৃত্যু
বিষয়শ্রেণী:১৯০৯-এ জন্ম
বিষয়শ্রেণী:উদ্ধৃতি শৈলী: জুলীয়–জর্জীয় অনিশ্চয়তা
বিষয়শ্রেণী:নারী সমাজকর্মী
বিষয়শ্রেণী:সমাজকর্মী
ডেকলান গ্যালাগার

**ডেকলান প্যাট্রিক গ্যালাগার** (; জন্ম: ১৩ ফেব্রুয়ারি ১৯৯১; **ডেকলান গ্যালাগার** নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ প্রিমিয়ারশিপের ক্লাব মাদারওয়েল এবং স্কটল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।

স্কটিশ ফুটবল ক্লাব হ্যামিল্টন একাডেমিকালের যুব পর্যায়ের হয়ে খেলার মাধ্যমে গ্যালাগার ফুটবল জগতে প্রবেশ করেছেন এবং পরবর্তীকালে সেল্টিকের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, স্কটিশ ক্লাব সেল্টিকের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে তিনি সেল্টিকের হয়ে একটি ম্যাচেও অংশগ্রহণ না করে একই মৌসুমে ধারে স্ট্র্যানরারে যোগদান করেছেন, যেখানে তিনি ২৬ ম্যাচে ৩টি গোল করেছেন। অতঃপর ২০১১–১২ মৌসুমে তিনি ক্লাইডে যোগদান করেছেন। ক্লাইডে মাত্র ১ মৌসুম অতিবাহিত করার পর ডান্ডির সাথে চুক্তি স্বাক্ষর করেছেন। পরবর্তীকালে, তিনি লিভিংস্টনের হয়ে খেলেছেন, যেখানে তিনি মার্ক বার্চিলের অধীনে ২টি শিরোপা জয়লাভ করেছেন। ২০১৯–২০ মৌসুমে, তিনি বিনামূল্যে লিভিংস্টন হতে মাদারওয়েলে যোগদান করেছেন।

২০১৯ সালে, গ্যালাগার স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৫-এর অধিক ম্যাচে অংশগ্রহণ করেছেন।

দলগতভাবে, গ্যালাগার এপর্যন্ত ৪টি শিরোপা জয়লাভ করেছেন, যার মধ্যে ১টি সেল্টিক অনূর্ধ্ব-১৯ দলের হয়ে, ১টি ডান্ডির হয়ে এবং ২টি লিভিংস্টনের হয়ে জয়লাভ করেছেন।

## প্রারম্ভিক জীবন
ডেকলান প্যাট্রিক গ্যালাগার ১৯৯১ সালের ১৩ই ফেব্রুয়ারি তারিখে স্কটল্যান্ডের রাদারগ্লেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৯ সালের ১৬ই নভেম্বর তারিখে, ২৮ বছর ৯ মাস ৩ দিন বয়সে, উভয় পায়ে ফুটবল খেলায় পারদর্শী গ্যালাগার সাইপ্রাসের বিরুদ্ধে উয়েফা ইউরো ২০২০ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি স্কটল্যান্ড ২–১ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে গ্যালাগার সর্বমোট ২ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্কটল্যান্ডীয় ফুটবলার
বিষয়শ্রেণী:সেল্টিক ফুটবল ক্লাবের খেলোয়াড়
বিষয়শ্রেণী:স্কটল্যান্ডের পুরুষ আন্তর্জাতিক ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:স্কটীয় পেশাদার ফুটবল লিগের খেলোয়াড়
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:মাদারওয়েল ফুটবল ক্লাবের খেলোয়াড়
প্রান্তিক রেলওয়ে স্টেশন

**প্রান্তিক** ভারতের পশ্চিমবঙ্গের বীরভূম জেলায় অবস্থিত একটি রেলওয়ে স্টেশন। এটির পিনকোড PNE। এই রেলওয়ে স্টেশনটি প্রান্তিক ও আশেপাশের গ্রাম্য এলাকাগুলোতে রেলযোগাযোগ সরবরাহ করে। স্টেশনটিতে ৩টি প্লাটফর্ম রয়েছে এবং এটি বোলপুর শান্তিনিকেতন ও কোপাই রেলওয়ে স্টেশনের মধ্যে অবস্থিত।

## ট্রেনসমূহ
থাম্ব|প্রান্তিক রেলওয়ে স্টেশন

প্রান্তিক রেলওয়ে স্টেশনে ৩৮টি ট্রেন থামে। কিছু এক্সপ্রেস ও যাত্রীবাহী ট্রেন থামে। যেমন:

* হাওড়া–নিউ জলপাইগুড়ি জন শতাব্দী এক্সপ্রেস
* হাওড়া–মালদহ টাউন প্যাসেঞ্জার
* শিয়ালদহ–রামপুরহাট প্যাসেঞ্জার
* হাওড়া–রামপুরহাট এক্সপ্রেস
* বিশ্বভারতী ফাস্ট প্যাসেঞ্জার
* শিয়ালদহ–রামপুরহাট ইন্টারসিটি এক্সপ্রেস
* গণদেবতা এক্সপ্রেস
* হাওড়া–মালদহ টাউন ইন্টারসিটি এক্সপ্রেস
* মা তারা এক্সপ্রেস

## তথ্যসূত্র

## বহিঃসংযোগ

বিষয়শ্রেণী:বীরভূম জেলার রেলওয়ে স্টেশন
বিষয়শ্রেণী:বোলপুর
রেবারী

**রেবারী** বা **রাবারি**  উপজাতি মূলত ভারতের একটি জাতিগত গোষ্ঠী। এই উপজাতিরা রেবাড়ি, রায়কাস এবং দেওয়াসি নামেও পরিচিত। এই উপজাতিরা ভারতের উত্তর, মধ্য এবং পশ্চিমের রাজ্যগুলিতে ছড়িয়ে রয়েছে। ভারতের গুজরাত, রাজস্থান এবং পাঞ্জাব প্রদেশে এদের বেশি দেখা যায়।  এছাড়া এই উপজাতি পাকিস্তানের সিন্ধুতেও রয়েছে।

রাবারি পুরুষরা গরু পালনে তাদের বেশিরভাগ সময় ব্যয় করে। রাবারি মহিলারা গ্রামে থেকে দিনের বেশিরভাগ সময় নানারকম সূচিকর্ম তৈরি করেন, ছোট ছোট গ্রামগুলি পরিচালনায় সাহায্য করেন এবং আর্থিক দায়বদ্ধতাও সামলান।

## উৎস
রাবারি রূপকথার কাহিনী মতে পার্বতীর মালিকানাধীন উটগুলির দেখভালের জন্য শিব তাদের পৃথিবীতে রেখেছিলেন।

## বাসস্থান
রাবারি উপজাতি মূলত ভারতের গুজরাত, রাজস্থান, হরিয়ানা, পাঞ্জাব, মধ্য প্রদেশ, নেপাল এবং পাকিস্তানে  বাস করে। গুজরাতের আধা-মরুভূমি কাচ্ছ অঞ্চলে এই সম্প্রদায়দের  দেখা যায়। এইসব অঞ্চলে রাবারি উপজাতিরা দেবর, গার্দো, কাঁথো, কাচ্চি এবং রাগদ এই পাঁচটি শ্রেণি নিয়ে গঠিত।

## তথ্যসূত্র

বিষয়শ্রেণী:আধুনিক যাযাবর
বিষয়শ্রেণী:গুজরাতের সামাজিক গোষ্ঠী
বিষয়শ্রেণী:মালধারি সম্প্রদায়
বিষয়শ্রেণী:রাজস্থানের সামাজিক গোষ্ঠী
দ্য গ্লাসওয়ার্কার

***দ্য গ্লাসওয়ার্কার*** (উর্দু: شیشہ گر) হল একটি আসন্ন পাকিস্তানি উর্দু ভাষার  অ্যানিমেটেড চলচ্চিত্র যেটি উসমান রিয়াজ দ্বারা পরিচালিত।  এটি পাকিস্তানের প্রথম হাতে আঁকা এনিমে-প্রভাবিত অ্যানিমেটেড চলচ্চিত্র।  ২০১৬ সালের ফেব্রুয়ারিতে ছবিটির টিজার প্রকাশিত হয়েছিল।  ছবিটির ট্রেলারটি ২০১৬ সালের অক্টোবরে প্রকাশিত হয়েছিল এবং ছবিটির দৈর্ঘ্য এক ঘণ্টারও বেশি হবে বলে আশা করা হচ্ছে। 

## পটভূমি
ওয়াটারফ্রন্ট টাউনে সেট করা চলচ্চিত্রটির গল্পটি ভিনসেন্ট নামে এক তরুণ ছেলের, যে তার বাবার কাঁচের দোকানে কাজ করে; যেখানে তিনি অলিজ নামে একটি মেয়ের প্রেমে পড়ে, যে একজন প্রতিভাধর বেহালাবাদক প্রায়শই দোকানে যান। 

## উৎপাদন

### চলচ্চিত্র নির্মাণ
উসমান রিয়াজ জনসাধারণের তহবিলের দ্বারা ১১৬,০০০ ডলার জোগাড় করেছে একটি কিকস্টার্টার প্রচারের মাধ্যমে। 

### অ্যানিমেশন
এটিতে পাকিস্তানি শিল্পী সহ মালয়েশিয়া, যুক্তরাজ্য, যুক্তরাষ্ট্র, কানাডা এবং ফিলিপাইনের বিশেষজ্ঞরা সহ প্রায় ৩০ জনের একটি দল রয়েছে যাদের কাজ আউটসোর্স করা। 

## তথ্যসূত্র

## বহিঃসংযোগ

* দ্য গ্লাসওয়ার্কার - কিকস্টার্টার
*  - আইএমডিবি

বিষয়শ্রেণী:পাকিস্তানি চলচ্চিত্র
বিষয়শ্রেণী:উর্দু ভাষার চলচ্চিত্র
বিষয়শ্রেণী:২০২৪-এর অ্যানিমেটেড চলচ্চিত্র
বিষয়শ্রেণী:পাকিস্তানি অ্যানিমেটেড চলচ্চিত্র
বিষয়শ্রেণী:২০২৪-এর চলচ্চিত্র
সামাজিক দায়বদ্ধতা

থাম্ব|কর্পোরেট সামাজিক দায়বদ্ধতার পিরামিড
**সামাজিক দায়বদ্ধতা** একটি নৈতিক পরিকাঠামো যা অনুযায়ী প্রতিটি ব্যক্তির অন্যান্য ব্যক্তি ও সংগঠনসমূহের সাথে একত্রে কাজ করা উচিত যাতে বৃহত্তর সমাজের লাভ হয়। প্রতিটি ব্যক্তিই অর্থনীতি ও বাস্তুতন্ত্রগুলির মধ্যকার সাম্যাবস্থা বজায় রাখার জন্য সামাজিকভাবে দায়বদ্ধ। বস্তুগত দৃষ্টিকোণ থেকে অর্থনৈতিক উন্নয়ন এবং সমাজ ও পরিবেশের কল্যাণের মধ্যে এক ধরনের আপোসরফামূলক ভারসাম্য (Trade-off) থাকতে পারে। তবে এই মতটির বিরুদ্ধে বিগত দশকগুলিতে বহুসংক্যক প্রতিবেদন প্রকাশিত হয়েছে। সামাজিক দায়বদ্ধতা বলতে এই দুইয়ের মধ্যে ভারসাম্য বজায় রাখাকে বোঝায়। এটি শুধু ব্যবসায়িক প্রতিষ্ঠানসমূহই নয়, বরং পরিবেশের উপর প্রভাব ফেলে এমন যেকোনও কাজ সম্পাদনকারী ব্যক্তির জন্যও প্রযোজ্য। সামাজিক দায়বদ্ধতার একটি উদাহরণ হল গ্রামীণ অঞ্চলে বসবাসরত লোকদের জন্য স্বাস্থ্যসেবা নিশ্চিত করা এবং দূরত্ব, আর্থিক অবস্থা, ইত্যাদির মতো সমস্ত প্রতিবন্ধকতাগুলি দূর করা। আরেকটি উদাহরণ হল বহিরাঙ্গণ বর্জ্য ও জঞ্জাল থেকে মুক্ত রাখা। এই দায়বদ্ধতা নিষ্ক্রিয় ধরনের হতে পারে, যেমন সামাজিকভাবে ক্ষতিকর কর্মকাণ্ড থেকে বিরত থাকা, কিংবা সক্রিয় ধরনের হতে পারে, যেমন সামাজিক লক্ষ্য পূরণের জন্য নির্দিষ্ট কর্মকাণ্ডে যোগদান করা। সামাজিক দায়বদ্ধতাকে অবশ্যই আন্তঃপ্রজন্ম হতে হয়, কেননা এক প্রজন্মের কাজ পরবর্তী এক বা একাধিক প্রজন্মের উপরে প্রভাব ফেলতে পারে।

## তথ্যসূত্র

বিষয়শ্রেণী:সামাজিক দায়িত্ব
বিষয়শ্রেণী:ফলিত নীতিশাস্ত্র
বিষয়শ্রেণী:সুজীবনযাপন বিজ্ঞান
বিষয়শ্রেণী:সামাজিক নীতিশাস্ত্র
বিষয়শ্রেণী:সামাজিক আন্দোলন
বিষয়শ্রেণী:সমাজবৈজ্ঞানিক পরিভাষা
সাইকেল পার সেকেন্ড

[থাম্ব|180x180পিক্সেল| [টিউব সকেট|অক্টাল বেস সহ ১০০০ কিলোসাইকেল সামরিক স্ফটিক অনুরণক]]
**সাইকেল পার সেকেন্ড** একসময় কম্পাংকের  এককের প্রচলিত ইংরেজি নাম ছিল, এখন যা হার্টজ (Hz) হিসাবে পরিচিত। এর বহুবচন সাধারণত ব্যবহৃত হয়, প্রায়ই লেখা **সাইকেলস পার সেকেন্ড**, **সাইকেল/সেকেন্ড**, **.**, **c/s**, **~**বা, শুধু **সাইকেলস** (Cy./Cyc.)। শব্দ তরঙ্গের প্রতি সেকেন্ডে দোলন বা চক্র সংখ্যার দ্বারা পরিমাপযোগ্য কম্পাংক রয়েছে; এর উপর ভিত্তি করে 'সাইকেল পার সেকেন্ড' এর উৎপত্তি হয়।

১৯৬০ সালে আন্তর্জাতিক একক পদ্ধতি সংগঠনের সাথে, সাইকেল পার সেকেন্ড আনুষ্ঠানিকভাবে হার্টজ, বা রেসিপ্রকাল সেকেন্ড "s −1 " বা "1 / s" দ্বারা প্রতিস্থাপিত হয়। সংকেতে, "সাইকেল পার সেকেন্ড" একক হল "সাইকেল/সেকেন্ড", অন্যদিকে হার্টজ হল "Hz" বা "s −1 "।  বিভ্রান্তি দেখা দিতে পারে কারণ কৌণিক পরিমাপের একক (সাইকেল বা রেডিয়ান) এসআই-এ বাদ দেওয়া হয়।  উচ্চতর কম্পাংকের জন্য, *কিলোসাইকেলস* (kc), *প্রতি সেকেন্ডে কিলোসাইকেলের*  সংক্ষেপণ হিসাবে প্রায়ই উপাদান বা ডিভাইসে ব্যবহৃত হত। অন্যান্য উচ্চতর একক যেমন মেগাসাইকেলস (Mc) এবং কম প্রচলিত কিলোমেগাসাইকেলস (kMc) ১৯৬০ এর আগে ব্যবহৃত হত  এবং পরে কিছু নথিতে ব্যবহৃত হয়।  এগুলিতে কিলোহার্জ (kHz), মেগাহার্জ (MHz), এবং গিগাহার্জ (GHz) এর মতো আধুনিক সমমান রয়েছে। এসআই স্ট্যান্ডার্ড প্রবর্তনের পরে, এই পদগুলির ব্যবহার নতুন এককের বাবহারে বন্ধ হতে শুরু করে, হার্টজ ১৯৭০ এর দশকে একাডেমিক এবং কথোপকথন উভয় ভাষায় প্রভাবশালী রীতিতে পরিণত হয়। 

অপর্যায়বৃত্ত বা দৈব ঘটনাবলী ঘটার হার হার্টজের মাধ্যমে না করে বেকরেল এর মাধ্যমে প্রকাশ করা যেতে পারে (যেমন তেজস্ক্রিয় ক্ষয়ের ক্ষেত্রে), যেহেতু দুটি গাণিতিকভাবে অনুরূপ হলেও কনভেনশন দ্বারা হার্টজ পর্যায়বৃত্তি বোঝায়, যেখানে বেকরেলস সময়ের গড় অপারেশনের আবশ্যকতা বোঝায়। সুতরাং, বেকেরেল হলো গড়ে প্রতি সেকেন্ডে একটি ঘটনা ঘটা, যেখানে হার্টজ হলো নিয়মিত চক্রের প্রতি সেকেন্ডে একটি ঘটনা ঘটা। 

*চক্র*  রেসিপ্রকেটিং মেশিনের ব্যবহার পরিমাপের জন্যও একক হিসাবে ব্যবহৃত হতে পারে, বিশেষত প্রেসগুলিতে, যে ক্ষেত্রে চক্রটি পরিমাপকৃত প্রক্রিয়াটির একটি সম্পূর্ণ আবর্তনকে বোঝায় (অর্থাৎ একটি প্রত্যাহারকারী ইঞ্জিনের শ্যাফট)

প্রতিপাদিত এককগুলোর মধ্যে **সাইকেলস পার ডে** (cpd) এবং **সাইকেলস পার বছর** (cpy) অন্তর্ভুক্ত।

## সাইকেল পার সেকেন্ড ও রেডিয়ান পার সেকেন্ডের সম্পর্ক
একটি সাইকেল ২π বা ৬.২৮৩১৮৫ রেডিয়ানের সমতুল্য। তাই

\text{Radiun per second} =2\pi \times \text{Cycle per second}


অর্থাৎ ১ সাইকেল / সেকেন্ড = ৬.২৮৩১৮৫ রেডিয়ান / সেকেন্ড।

## আরও দেখুন
থাম্ব|ক্রিস্টাল রেজোনেটর, ১৯৪০-এর যুগের কেন্দ্র ইউনিট কেসি তে চিহ্নিত করা হয়েছে।

* হাইনরিখ হের্ত্‌স
* ঘূর্ণন (কোণ)

## তথ্যসূত্র


বিষয়শ্রেণী:কম্পাঙ্কের একক
জামালপুর সদর থানা

**জামালপুর সদর থানা** বাংলাদেশের জামালপুর জেলার অন্তর্গত জামালপুর সদর উপজেলার একটি থানা।

## প্রতিষ্ঠাকাল
১৮৫৩ সালে জামালপুর সদর থানা প্রতিষ্ঠিত হয়।

## প্রশাসনিক এলাকাসমূহ
জামালপুর সদর উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম জামালপুর সদর থানার আওতাধীন।

;পৌরসভা:
* জামালপুর

;ইউনিয়নসমূহ:
* ১নং কেন্দুয়া
* ২নং শরীফপুর
* ৩নং লক্ষ্মীরচর
* ৪নং তুলশীরচর
* ৫নং ইটাইল
* ৬নং নরুন্দি
* ৭নং ঘোড়াধাপ
* ৮নং বাঁশচড়া
* ৯নং রানাগাছা
* ১০নং শ্রীপুর
* ১১নং শাহবাজপুর
* ১২নং তিতপল্লা
* ১৩নং মেষ্টা
* ১৪নং দিগপাইত
* ১৫নং রশিদপুর

## আরও দেখুন
* জামালপুর সদর উপজেলা
* জামালপুর জেলা

## তথ্যসূত্র

## বহিঃসংযোগ

বিষয়শ্রেণী:জামালপুর জেলার থানা
বিষয়শ্রেণী:জামালপুর সদর উপজেলা
সরিষাবাড়ী থানা

**সরিষাবাড়ী থানা** বাংলাদেশের জামালপুর জেলার অন্তর্গত সরিষাবাড়ী উপজেলার একটি থানা।

## প্রতিষ্ঠাকাল
১৯৬০ সালে সরিষাবাড়ী থানা প্রতিষ্ঠিত হয়।

## প্রশাসনিক এলাকাসমূহ
সরিষাবাড়ী উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম সরিষাবাড়ী থানার আওতাধীন।

;পৌরসভা:
* সরিষাবাড়ী

;ইউনিয়নসমূহ:
* ১নং সাতপোয়া
* ২নং পোগলদীঘা
* ৩নং ডোয়াইল
* ৪নং আওনা
* ৫নং পিংনা
* ৬নং ভাটারা
* ৭নং কামরাবাদ
* ৮নং মহাদান

## আরও দেখুন
* সরিষাবাড়ী উপজেলা
* জামালপুর জেলা

## তথ্যসূত্র

## বহিঃসংযোগ

বিষয়শ্রেণী:জামালপুর জেলার থানা
বিষয়শ্রেণী:সরিষাবাড়ী উপজেলা
পিতাহ্

**পিতাহ্**  (, পুনঃনির্মিত ; ; ) ছিলেন একজন প্রাচীন মিশরীয় দেবতা। তিনি ছিলেন কারিগর ও স্থপতিদের দেবতা। মেমফিসে পূজিত ত্রিদেবতার মধ্যে তিনি ছিলেন সেখমেতের স্বামী তথা নেফেরতেমের পিতা। এছাড়া তাকে সন্ত ইমহোটেপেরও পিতা মনে করা হত।

## তথ্যসূত্র

## গ্রন্থপঞ্জি
* Allen, James P. *Genesis in Egypt: The Philosophy of Ancient Egyptian Creation Accounts*. New Haven, 1988. 
* Gunn, Battiscombe G. *Instruction of Ptah-Hotep and the Instruction of Ke'Gemni: The Oldest Books in the World*. 1998  Google books
* Rothöhler, Benedikt. *Neue Gedanken zum Denkmal memphitischer Theologie*. Heidelberg, 2006 www.ub.uni-heidelberg.de/archiv/7030
* Sandman Holmberg, Maj. *The God Ptah*. C. W. K. Gleerup, 1946.
* Thompson, Dorothy J. *Memphis Under the Ptolemies, Second Edition*. Princeton, 2012.
* Zivie, Alain-Pierre. *Memphis et ses nécropoles au Nouvel Empire*. Éditions du CNRS, 1988

## বহিঃসংযোগ

বিষয়শ্রেণী:শিল্পের দেবতা
বিষয়শ্রেণী:সৃষ্টিকর্তা দেবতা
বিষয়শ্রেণী:মিশরীয় দেবতা
বিষয়শ্রেণী:কামারদের দেবতা
বিষয়শ্রেণী:স্রষ্টা দেবতা
বিষয়শ্রেণী:সূর্য দেবতা
বুরাকথা

**বুরা কথা** (বুরাকথাও বলা হয়) হল জঙ্গম কথা ঐতিহ্যে একটি মৌখিক গল্প কথনের কৌশল। এটি অন্ধ্রপ্রদেশের গ্রামে পরিবেশিত হয়। দলে একজন প্রধান পরিবেশনকারী এবং দুজন সহ-পরিবেশনকারী থাকে। এটি একটি আখ্যানমূলক বিনোদন যেখানে প্রার্থনা, একক নাটক, নৃত্য, গান, কবিতা এবং রসিকতা শোনানো হয়। কথনের বিষয়টি হয় একটি হিন্দু পৌরাণিক কাহিনী (জঙ্গম কথা) বা একটি সমসাময়িক সামাজিক সমস্যা।

## উৎস
গ্রামের নিরক্ষর জনগণের মধ্যে রাজনৈতিক ধারণা প্রচারের লক্ষ্যে ১৯৪২ সালের দিকে গুন্টুর জেলায় বিশিষ্ট বুরা-কথার বিকাশ ঘটেছিল।

## ব্যুৎপত্তি
"বুরা" দিয়ে বোঝানো হয় তানপুরা, যেটি একটি ফাঁপা খোলের তন্তু বাদ্যযন্ত্র। "কথা" মানে বোঝায় গল্প।

তেলুগু ভাষায় বুরার অর্থ একটি খুলি। ফাঁপা খোলটি একটি মানুষের খুলির অনুরূপ। এটি পোড়ানো কাদামাটি বা শুকনো কুমড়ো দিয়ে তৈরি, অথবা এটি পিতল এবং তামা দিয়েও তৈরি হতে পারে। উপকরণটির বীণার সাথে খুব মিল আছে এবং কথক তন্তুগুলির সাহায্যে সুর নিয়ে আসে ও সঙ্গীত তৈরি করে।

## আরো দেখুন
* জঙ্গম
* কীর্তন
* হরিকথা
* ওগ্গু কথা
* প্রবচন

## তথ্যসূত্র

## গ্রন্থপঞ্জি
* 
* 
* 
* 

## বহিঃসংযোগ
*Ancient Jangam Katha
*Burrakatha origins
*Burrakatha description
*Jangam Katha as art
*Story telling techniques in south India

বিষয়শ্রেণী:নাটক
বিষয়শ্রেণী:হিন্দু সঙ্গীত
বিষয়শ্রেণী:অন্ধ্রপ্রদেশের সংস্কৃতি
বিষয়শ্রেণী:গল্পকথন
বিষয়শ্রেণী:ভারতে পরিবেশন শিল্পকলা
বিষয়শ্রেণী:হিন্দু প্রথা
বিষয়শ্রেণী:সঙ্গীতের ভারতীয় ধরন
রূপাঞ্জনা মিত্র

**রূপাঞ্জনা মিত্র** হলেন একজন বাংলা চলচ্চিত্র ও টেলিভিশন ধারাবাহিকের অভিনেত্রী।

## জীবনী
রূপাঞ্জনা মিত্র ২০০০ সাল থেকে বাংলা চলচ্চিত্র এবং টেলিভিশনে কাজ করছেন। চোখের বলি টেলিভিশন ধারকবাহিক-এ অভিনয় এর মাধ্যমে অভিনয় জীবন শুরু করেন। ২০২০ সালে তিনি তাঁর অভিনয় জীবনের ২০ বছর পূর্ণ করলেন। তিনি ২০১৯ সালে ভারতীয় জনতা পার্টি তে যোগদান করেন।

তিনি ২০০৭ সালে রেজাউল হককে বিয়ে করেন এবং ২০১৮ সালে তাদের বিবাহবিচ্ছেদ হয়। পরবর্তীতে তিনি ২০২৪ সালে রাতুল মুখার্জীকে বিয়ে করেন।

## চলচ্চিত্র

## ধারাবাহিক

## রাজনৈতিক জীবন
তিনি ২০১৯ সাল থেকে ভারতীয় জনতা পার্টির সদস্য।

## তথ্যসূত্র
## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:কলকাতার অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:কলকাতার_রাজনীতিবিদ